wickkiey/tamil-wikipedia-markdown huggingface dataset:
# ஜூட் லோ



**டேவிட் ஜூட் கேவொர்த் லோ** (பிறப்பு: 29 திசம்பர் 1972 ) என்பவர் இங்கிலாந்து நாட்டு நடிகர் ஆவார். இவர் 1992 ஆம் ஆண்டு முதல் ஷோப்பிங் (1994), பேண்ட் (1997), அலிபியா (2004), த ஏவியேட்டர் (2004), 360 (2011), கேப்டன் மார்வெல் (2019) போன்ற பல திரைப்படங்களில் நடித்ததன் மூலம் அறியப்படும் நடிகர் ஆனார்.  

இவர் தனது நடிப்புத்திறனுக்காக பிரித்தானிய அகாடமி திரைப்பட விருதுகள், இரண்டு அகாதமி விருதுகள் மற்றும் இரண்டு டோனி விருதுகளுக்கான பரிந்துரைகள் உட்பட பல விருதுகளைப் பெற்றுள்ளார்.  

## ஆரம்ப கால வாழ்க்கை
லோ 29 டிசம்பர் 1972 ஆம் ஆண்டில் தென் லண்டனின் லூயிஷாமில் பிறந்தார். இவரின் தந்தை பீட்டர் லோ மற்றும் சகோதரி நடாஷா லோ ஆவார்.
# அன்னெட் பெனிங்



**அன்னெட் கரோல் பெனிங்** (*Annette Carol Bening*, பிறப்பு: மே 29, 1958) என்பவர் அமெரிக்க நாட்டு நடிகை ஆவார். இவர் 1980 ஆம் ஆண்டு முதல் அமெரிக்கன் பியூட்டி (1999), பேயிங் ஜூலியா (2004), தி கிட்ஸ் ஆர் ஆல் ரைட் (2010), போன்ற பல திரைப்படங்களில் நடடித்ததன் மூலம் மிகவும் புகழ் பெற்ற நடிகை ஆனார். 1987 ஆம் ஆண்டு 'ஆல் மை சன்ஸ்' என்ற நாடகத்திற்கான சிறந்த நடிகைக்கான டோனி விருதுக்கும் பரிந்துரைக்கப்பட்டார் என்பது குறிப்பிடத்தக்கது.  

இவர் தி கிரிப்டர்ஸ் (1990), அமெரிக்கன் பியூட்டி (1999), பீயிங் ஜூலியா (2004) மற்றும் தி கிட்ஸ் ஆர் ஆல் ரைட் (2010) போன்ற திரைப்படங்களில் நடித்ததற்காக நான்கு முறை அகாதமி விருதுக்கு பரிந்துரைக்கப்பட்டார். 2019 ஆம் ஆண்டில் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான கேப்டன் மார்வெல் என்ற திரைப்படத்தில் கேப்டன் 'மார்வெல் (மார்-வெல்)' என்ற கதாபாத்திரத்தில் நடித்துள்ளார்.
# வசந்த வாசல்


***வசந்த வாசல்*** (*Vasantha Vaasal*) என்பது 1996 ஆம் ஆண்டு வெளியான இந்திய தமிழ் அதிரடி காதல் திரைப்படம் ஆகும். எம். ஆர் இயக்கிய இந்த படத்தில் விஜய், சுவதி ஆகியோர் முக்கிய வேடங்களில் நடித்தனர், மன்சூர் அலி கான், வடிவேலு, கோவை சரளா ஆகியோர் துணை வேடங்களில் நடித்தனர். இசை அமைப்பாளர் மாசாவின் அறிமுக படம் இது. இந்த படம் முதலில் 1995 இல் வெளியிட திட்டமிடப்பட்டது, ஆனால் பின்னர் மார்ச் 1996 இல் தாமதமாக வெளியானது. இந்த படம் இந்தி மொழியில் *சிர்ஃப் டும் ஹாய் டம்* என மொழிமாற்றம் செய்யப்பட்டது.  

## கதை
விஜய் ( விஜய் ) சினிமா மீது வெறித்தனமாக இருப்பதால் திரைப்படங்களில் நடிக்க வேண்டும் என்ற லட்சியத்துடன் நகரத்திற்கு வருகிறார். அவர் திவ்யாவின் ( சுவாதி ) வீட்டில் வாடகைக்கு இருக்கிறார். அவர் திரைப்படக் காட்சிகளை நடித்து பார்கிறார், திரைப்பட உரையாடல்களை உரத்த குரலில் பேசிப் பார்க்கிறார், இதனால் திவ்யாவின் படிப்புக்குத் தொந்தரவாக ஆகிறது. இதனால், இருவரும் இசையில் மோதல் உருவாகிறது. ஆனால் இறுதியாக அவர்கள் ஒருவரையோருவர் காதலிக்கத் துவங்குகிறார்கள். கணேஷ் ( மன்சூர் அலிகான் ) திவ்யாவின் முறைமாமன், அவரை திருமணம் செய்து கொள்ள விரும்புகிறார். இதனால் கணேஷ் காதலர்களை தொந்தரவு செய்யத் தொடங்குகிறார், ஆனால் விஜய் திவ்யாவுக்காக போராடி கடைசியில் அவள் கையைப் பிடிக்கிறார்.  

## நடிகர்கள்

- விஜய் - விஜய்
- சுவாதி - திவ்யா
- மன்சூர் அலி கான் - கணேஷ்
- வடிவேலு - வேலு
- கோவை சரளா - வேலுவின் மனைவி
- சி. ஆர். சரஸ்வதி - வசந்தா (திவ்வாவின் தாய்)
- இடிச்சப்புளி செல்வராசு - ஒப்பனைக் கலைஞர்
- சகீலா - சுனிதா
- குள்ளமணி
- வெள்ளை சுப்பையா
- அ. சகுந்தலா - வேலுவின் மாமியார்
- ஜீவா - இராணி
- பயில்வான் ரங்கநாதன்
- சாப்ளின் பாலு - விஜயின் நண்பர்

## பாடல்கள்
இத்திரைப்படத்திற்கு மாசா இசையமைத்திருந்தார். பாடல் வரிகளை மாசா, உமா கண்ணதாசன், எம். ஆர் ஆகியோர் எழுதியுள்ளனர்.  
| 1 | ஆடி குலுகமும் | சாகுல் ஹமீது, சுவர்ணலதா | 04:58 |  |
| --- | --- | --- | --- | --- |
| 2 | அதிபதி அழகு | அருண்மொழி, சித்ரா | 04:44 |  |
| 3 | என் காதலி | மனோ | 04:47 |  |
| 4 | என் தேகம் | எஸ். ஜானகி, குழுவினர் | 04:38 |  |
| 5 | மச்சம் எங்க இருக்கு | மனோ, சிந்து | 04:54 |  |
| 6 | புது ரோஜா | அருண் மோஷி | 04:58 |  |
| 7 | ராதிரினிலே | மனோ, எஸ். ஜானகி | 04:33 | } |
# மியாப்பூர்



**மியாப்பூர்** (Miyapur) தெலங்காணாவின் ஐதராபாத்து மாவட்டத்திற்கு வடமேற்கே 22.5 கிலோமீட்டர் (14.0 மைல்) தொலைவில் அமைந்துள்ள பெருநகர ஐதராபாத்தின் ஒரு பகுதியாகும். இதை ஐதராபாத்து பெருநகர மேம்பாட்டு ஆணையம் உருவாக்கியது. பெருநகர ஐதராபாத்து நகராட்சி நிர்வாகாகத்தால் நிர்வகிக்கப்படுகிறது. ஐதராபாத்து ஒருங்கிணைந்த பெருநகர போக்குவரத்து ஆணையம் பேருந்து வசதிகளைக் கொண்டுள்ளது..  

மியாப்பூரில் பல ஏரிகளும், உயர்மட்ட குடியிருப்புகளும் உள்ளன. ஜவகர்லால் நேரு தொழில்நுட்ப பல்கலைக்கழகமும் இதன் அருகில் உள்ளது.  

மியாபூர் - எல்.பி.நகர் மெட்ரோ தொடர்வண்டி நடைபாதையின் ஆரம்பப்பகுதியில் ஐதராபாத்தின் பரபரப்பான இடங்களில் இதுவும் ஒன்றாகும். தொழில்துறை வசதிகளில் தகவல் தொழில்நுட்பம், மருந்து, துணி, தொழில்துறை மேம்பாட்டு பகுதிகள் ஆகியவை அடங்கும். இது முக்கியமாக புனே - ஐதராபாத்து - மச்சிலிப்பட்டணம் நெடுஞ்சாலையான தேசிய நெடுஞ்சாலை எண் 65 இல் அமைந்துள்ளது. மியாப்பூர்-கச்சிபௌலி, மியாப்பூர்-கொம்பள்ளி இடைநிலை வளைய சாலைகள் வழியாக இணைப்பு மற்றும் ஐதராபாத் மெட்ரோ, உள்ளூர் போக்குவரத்து போன்றவற்றின் வளர்ச்சிக்கு பங்களிக்கின்றன.  

## வரலாறு
ஐதராபாத்திற்கு மிக அருகே அமைந்திருந்த மியாப்பூர் என்ற சிறிய கிராமம் அதன் பண்டைய வரலாற்றின் பெரும்பகுதிக்கு ஐதராபாத்தின் வரலாற்றைக் கொண்டுள்ளது. சாளுக்கிய, காகத்தியர்கள், பாமினி சுல்தான்கள், கோல்கொண்டா சுல்தான்கள், முகலாயர்கள், ஐதராபாத் நிசாம்கள் போன்ற ஆட்சியாளர்கள் இந்த பிராந்தியத்தை ஆண்டனர். இது பெரும்பாலும் பச்சுப்பள்ளி கிராமத்தின் நீட்டிப்பு என்று குறிப்பிடப்படுகிறது.  

மியாப்பூர் இப்போது இரங்காரெட்டி (ஆர்.ஆர்) மாவட்டத்தின் ஒரு பகுதியாகும். முன்னர் 'ஐதராபாத்து கிராமப்புறம்' மாவட்டம் என்று அழைக்கப்பட்டது. இது ஆகத்துட் 15, 1978 இல் உருவாக்கப்பட்டது, ஐதராபாத்து, சிக்கந்திராபாத் என்ற இரட்டை நகரங்களை உருவாக்குவதன் மூலம், சுற்றியுள்ள சில நகர்ப்புற குடியிருப்புகள் நகர்ப்புற மையத்தை உருவாக்கி, முன்னாள் ஐக்கிய ஆந்திராவின் துணை முதல்வராக இருந்த மறைந்த கே.வி. இரங்கா ரெட்டியின் மறைவுக்குப் பின்னர் இரங்கா ரெட்டி மாவட்டமாக மறுபெயரிடப்பட்டது.  

## நிலவியல்
தெற்கு ஆசியாவில் உள்ள இந்திய துணைக் கண்டத்தின் தக்காணப் பீடபூமியின் மையத்தில் மியாப்பூர் அமைந்துள்ளது. இது 17.4968 ° N 78.3614 ° E என்ற புவிக்கூறுகள் குக்கட்பள்ளிக்கு அருகில் ஒருங்கிணைக்கிறது . இது கனிமவளங்கள் நிறைந்த பகுதியாகும். மணல் குவாரியும் செயல்படுகிறது.  

## பொருளாதாரம்
இதன் நகரமயமாக்கலுக்கு முன்னர் விவசாயமே பிரதானமாக இருந்தது. முக்கிய பயிர்களாக பருத்தி, மக்காச்சோளம், கரும்பு, நிலக்கடலை, கொள்ளு போன்றவை. கூடுதலாக, அலங்கார தாவரங்களை வளர்ப்பது, பால், காய்கறி சாகுபடி ஆகியவை விவசாயிகளால் கடைப்பிடிக்கப்படுகின்றன.  

சில காலமாக, மியாபூர் பெரிய நிறுவனங்களில் பணிபுரியும் மற்றும் விவசாயத்திலிருந்து விலகிச் செல்லும் மக்களுடன் கூடிய நகர்ப்புற பொருளாதாரமாக மாறுகிறது.
# என் உயிர் நீதானே


**என் உயிர் நீதானே** (*En Uyir Nee Thaane*) என்பது 1998 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். எஸ். பி. இராஜ்குமார் இயக்கிய இப்படத்தில் பிரபு, தேவயானி ஆகியோர் முக்கிய வேடங்களில் நடித்தனர். இப்படம் தெலுங்கு படமான *பெல்லிசேசுகொண்டாம்* படத்தின் மறு ஆக்கம் ஆகும். படம் 1998 அக்டோபர் 19 அன்று கலவையான விமர்சனங்களுக்கு வெளியானது.  

## கதை
வாசு ( பிரபு ) ஒரு பணக்கார தொழிலதிபர். தனது தந்தைக்கு முறை தவறி பிறந்த மகனை அவன் தாயின் மரணத்திற்குப் பிறகு எடுத்து வளர்க்கிறார். இதை அவரது தந்தை எதிர்க்கிறார். இதனால் குழந்தையுடன் தனியாக வாழ வாசு வீட்டை விட்டு வெளியேறுகிறான். ஜானகி ( தேவயானி ) ஒரு கொலை வழக்கில் கொலைகாரனுக்கு எதிராக சாட்சியமளிக்கிறாள். இதனால் கொலைகாரனின் சகோதரன் பழிவாங்குவதற்காக ஜானகியை பாலியல் பலாத்காரம் செய்கிறான். இதன்பிறகு ஜானகியை அவரது சகோதரர் வீட்டிலிருந்து வெளியேற்றுகிறார். அவள் தன் தொழியின் வீட்டிற்குச் செல்கிறாள், ஆனால் அங்கே கூட, அவள் வெளியேற்றப்படுகிறாள். வாசு அவளை காப்பாற்ற வருகிறான். வாசுவின் முறைதவறி பிறந்த சகோதரனுக்கு தாயாகவும், வாசுவின் ஆலையில் மேலாளராகவும் ஜானகி ஆகிறாள். வாசு அவளை நோக்கி ஈர்க்கப்பட்டு அவளை திருமணம் செய்து கொள்ள விரும்புகிறான். அவள் அனுதாபத்தினால் அவ்வாறு செய்கிறான் என்று அவள் நம்புகிறாள். தனது அத்தை மகள் ( மகேஷ்வரி ) அமெரிக்காவிலிருந்து வருவதால், வாசு அவளையே திருமணம் செய்யவேண்டும் என்பதால் அவனது விருப்பத்தை ஏற்க்க வேண்டாம் என்று வாசுவின் தாயார் ( ஸ்ரீவித்யா ) ஜானகியிடம் கூறுகிறார. ஜானகி அதற்கு சம்மதித்து, தனக்கு பதிலாக மகேஸ்வரியை திருமணம் செய்து கொள்ளுமாறு வாசுவிடம் கேட்கிறாள். ஜானகியை பாலியல் வன்புணர்வு செய்தவன் அவளை திருமணம் செய்து கொண்டு, அவள் வழக்கை திரும்பப் பெறுச்செய்து பின்னர் அவளைக் கொன்றுவிட திட்டமிடுகிறான். வாசு அவளைக் காப்பாற்றுகிறான். இறுதியாக, மகேஸ்வரி ஜானகி மீதான வாசுவின் காதலை உணர்ந்து அவரை திருமணம் செய்ய மறுத்துவிடுகிறாள். வாசுவும் ஜானகியும் ஒன்றுபடுகிறார்கள்.  

## நடிகர்கள்

- பிரபு வாசுவாக
- தேவயானி ஜானகியாக
- கவுண்டமணி புல்லட் ஜாக்கியாக
- செந்தில் நிக்கோலஸாக
- மகேஷ்வரி சீமாவாக
- ராசன் பி. தேவ் ராஜசேகராக
- ஸ்ரீவித்யா வாசுவின் தாயாக
- ராஜேஷ் ஜானகியின் அண்ணனாக
- சி. ஆர். சரஸ்வதி ஜானகியின் அண்ணியாக
- தியாகு காவல் ஆய்வாளராக
- மகேந்திரன் ராஜசேகரின் மகனாக
- முத்துக்காளை - வாகனப் பழுது பாப்பவராக
- எல். ஐ. சி. நரசிம்மன் காவல் ஆணையராக
- அம்பிகா விருந்தினர் தோற்றத்தில்

## இசை
இப்படத்திற்கு தேவா இசையமைத்தார். ஒலிப் பேழையில் 5 பாடல்கள் உள்ளன. பழனி பாரதி, காமகோடியன், அறிவுமதி, எஸ். பி. ராஜ்குமார் ஆகியோர் பாடல் வரிகளை எழுதியுள்ளனர்..  
| 1 | ஜனவரி நிலவே | கிருஷ்ணராஜ், சுஜாதா | எஸ். பி. ராஜ்குமார் | 05:31 |
| --- | --- | --- | --- | --- |
| 2 | மெல்ல மெல்ல | மனோ, சித்ரா | பழனி பாரதி | 05:16 |
| 3 | நிக்கோபார் | மனோ, தேவா | காமகோடியன் | 05:15 |
| 4 | பதினெட்டு வயசு | சுஜாதா, எஸ். பி. பாலசுப்பிரமணியம் | பழனி பாரதி | 05:03 |
| 5 | சிம்பொனி | பி. உன்னிகிருஷ்ணன், ஹரிணி | அறிவுமதி | 05:01 |
# பகுப்பாய்வு நுட்பம்

**பகுப்பாய்வு நுட்பம்** *(Analytical technique)* என்பது ஒரு வேதியியல் பொருள், வேதியியல் தனிமம் அல்லது வேதியியல் கலவையின் இயற்பியல் அல்லது வேதியியல் பண்புகளை தீர்மானிக்கப் பயன்படும் ஒரு முறையாகும். எளிமையான எடையறி பகுப்பாய்வு முதல் செறிவுகாணல் பகுப்பாய்வு வரை மிகச்சிறப்பு வாய்ந்த கருவிகளைப் பயன்படுத்தி மிகவும் மேம்பட்ட பலவிதமான நுட்பங்கள் பகுப்பாய்விற்குப் பயன்படுத்தப்படுகின்றன.  

பகுப்பாய்வு வேதியியலில் பயன்படுத்தப்படும் மிகப் பொதுவான நுட்பங்கள் இங்கு கொடுக்கப்பட்டுள்ளன.  

- தரம் பார்த்தல்: பகுப்பாய்வு செய்யப்படவேண்டிய பொருளுடன் வினைபுரிவதற்கு தேவையான வினையாக்கியின் அளவை அடிப்படையாகக் கொண்டது.
- மின்னழுத்தமானியைப் பயன்படுத்தி மின்னழுத்தத்தை ஒப்பிடுதல் மற்றும் வோல்ட்டா அளவியல் உள்ளிட்ட மின்பகுப்பாய்வு நுட்பங்கள்
- நிறமாலையியல்: மின்காந்த கதிர்வீச்சுடன் பகுப்பாய்வு செய்யப்படவேண்டிய பொருள் வெளிப்படுத்தும் வேறுபட்ட இடைவினைகளை அடிப்படையாகக் கொண்ட நுட்பம்.
- நிறப்பகுப்பியல்: பகுப்பாய்வு செய்யப்பட வேண்டிய பொருளை மற்ற மாதிரிகளிலிருந்து பிரித்தெடுத்து ஆய்வு செய்வதை அடிப்படையாகக் கொண்ட நுட்பம். இம்முறையினால் மற்ற சேர்மங்களின் குறுக்கீடு இல்லாமல் அளவிடமுடியும்.
- பருமனறி பகுப்பாய்வு: நிறையை அடிப்படையாகக் கொண்டு அயனி ஆய்வு செய்யப்படும் நுட்பம்.
- கதிரியக்கப்பகுப்பாய்வு வேதியியல்: பகுப்பாய்வு செய்யப்பட வேண்டிய பொருளின் அணுக்கருவிலுள்ள கதிரியக்க உட்கருவின் ஆற்றலை பகுப்பாய்வு செய்யும் நுட்பம்.
இவற்றைத் தவிர சிறப்பு பயன்பாடுகளைக் கொண்ட இன்னும் பல நுட்பங்கள் உள்ளன. மேலும் ஒவ்வொரு பெரிய பகுப்பாய்வு நுட்பத்திலும் பல பயன்பாடுகளும் பொது நுட்பங்களில் சில மாறுபாடுகளும் உள்ளன.
# மின்புலத் தூள்நகர்ச்சி (ஆய்விதழ்)



மின்புலத் தூள்நகர்ச்சி (***எலக்ட்ரோபோரேசிஸ்***) என்பது மின்புலத் தூள்நகர்ச்சியின் அனைத்து அம்சங்களையும் உள்ளடக்கிய ஒரு சக-மதிப்பாய்வு செய்யப்பட்ட அறிவியல் இதழாகும். இதில் புதிய அல்லது மேம்பட்ட பகுப்பாய்வு மற்றும் தயாரிப்பு முறைகள், கோட்பாட்டின் வளர்ச்சி மற்றும் புரதங்கள், நியூக்ளிக் அமிலங்கள் மற்றும் பிற சேர்மங்களின் ஆய்வில் மின்புலத் தூள்நகர்ச்சி முறைகளின் புதுமையான பயன்பாடுகள் குறித்த ஆய்வுக்கட்டுரைகள் வெளியிடப்படுகிறது.  

## சுருக்கம் மற்றும் அட்டவணைப்படுத்தல்
இந்த ஆய்விதழில் வெளியிடப்படும் கட்டுரைகளின் சுருக்கம் கீழ்க்கண்ட தரவுத்தளங்களில் அட்டவணைப்படுத்தப்படுகிறது.  

ஆய்விதழ் மேற்கோள் அறிக்கையின்படி, இந்த இதழ் 2019ஆம் ஆண்டின் 3.081 தாக்கக் காரணியைக் கொண்டுள்ளது. இது "வேதியியல், பகுப்பாய்வு" என்ற பிரிவில் உள்ள 77 பத்திரிகைகளில் 26வது இடத்தையும், "உயிர்வேதியியல் ஆராய்ச்சி முறைகள்" பிரிவில் 88இல் 24வது இடத்தையும் பெற்றுள்ளது.
# வார்ப்புரு:BBC ISWOTY 2021

---
| **கண்ணோட்டம்** | } |
| --- | --- |
|-  
| |  
|-  
| |  
| **பயிலரங்குகள், கட்டுரைகள்** | } |
| --- | --- |
|-  
| |  
|-  
| |  
| **அமைப்பாண்மை** | } |
| --- | --- |
|-  
| |  
|-  
| |  
| **அறிக்கை** | } |
| --- | --- |
|-  
| |  
|-  
| |  
|}  
<noinclude></noinclude>
# விக்கிப்பீடியா:பிபிசி இந்திய விளையாட்டு வீராங்கனைகள் 2021



<big><big>**அறிமுகம்**</big></big>  

:பிபிசி நிறுவமானது, இந்திய மொழிகளில் பெண்ணிய விக்கிக்கட்டுரைகளை வளர்க்கச் செயற்படுத்தும், முதல் இந்திய அளவிலான திட்டநிகழ்வு இதுவாகும். இந்நிகழவானது, பிபிசி நிறுவனம், விக்கிமீடிய அறக்கட்டளை, தேர்ந்தெடுக்கப்பட்ட இந்திய மொழி விக்கித்திட்டப் பங்களிப்பாளர்கள், பத்திரிக்கையியல் கல்லூரிகள் ஆகியவற்றின் கூட்டுமுயற்சியும் ஆகும். குறிப்பாக விளையாட்டு வீராங்கனைகள் குறித்தக்கட்டுரைகளும், அவைகளுக்குத் தொடர்புடைய ஊடகங்களும், பொதுவுரிமத்தில் வெளியிடப்படுகின்றன. விக்கித்திட்டங்களில் பெண்ணியக்கட்டுரைகள், அனைத்து விக்கிமீடியத் திட்ட மொழிகளிலும் 10% விட குறைவாகவே உள்ளன. (காண்க:) பெண்ணியக் கட்டுரைகளோடு, பெண் பங்களிப்பாளர்களையும் வளர்த்தெடுக்க, இதனை நாம் நல்லதொரு வாய்ப்பாக எண்ணி செயற்படுவோம்.
# விக்கிப்பீடியா:பிபிசி இந்திய விளையாட்டு வீராங்கனைகள் 2021/கண்ணோட்டம்



<div>  
<div>நோக்கம்</div>  
<div>  
- **பிபிசி, ஆண்டின் இந்திய விளையாட்டு வீராங்கனை**(BBC Indian Sportswoman of the Year) என்ற விருதானது, ஒவ்வொரு ஆண்டும் பிபிசி நிறுவனத்தால் வழங்கப்படுகிறது. இதழியல் வல்லுனர்கள், பத்திரிக்கையாளர்கள், தலைமைப் பத்திரிக்கையாளர்கள் (editors) ஆகியவர்கள் அடங்கிய குழுவால், இந்த விருதுக்குரியவர் தேர்ந்தெடுக்கப்படுவார். 2020 ஆம் ஆண்டு இந்த விருது வழங்கல் தொடங்கப்பட்டது. பி. வி. சிந்து என்ற இந்திய இறகுப் பந்தாட்ட விளையாட்டு வீராங்கனைக்கு, இந்த இந்திய விருது முதன்முதலாக அளிக்கப்பட்டது. 2021 ஆம் ஆண்டிற்கான விருது, மார்ச்சு மாதம் அளிக்கப்பட திட்டமிட்டுள்ளனர். விருது குறித்தக் கூடுதல் தகவல்களை பின்வரும் இணைய இணைப்பில் அறியலாம் : https://www.bbc.com/news/world-asia-india-55700784.
---
- இந்த விருது வழங்கலோடு, இவ்வருடம் பிபிசி இந்தியா (BBC India), தேர்ந்தெடுக்கப்பட்ட ஆறு இந்திய மொழிகளில்(1. ஆங்கிலம், 2. இந்தி, 3. தமிழ், 4. மராத்தி, 5. குசராத்தி, 6. பஞ்சாபி ) இந்திய விளையாட்டு வீராங்கனைகளைக் குறித்த ஐம்பது கட்டுரைகளை எழுத ஒருங்கிணைப்பை, இந்திய விக்கிமீடியருடன் இணைந்து செயற்படுத்துகிறது. இக்கட்டுரைகள், **18 பெப்ரவரி 2021 ** நாளில் தொடர்தொகுப்போட்டமாக (The edit-a-thon), பிபிசி இந்தியாவால் நடத்தப்பட உள்ளது. Journalism students from across India will creating/expanding Wikipedia articles of 50 sportswomen in Hindi, Tamil, Marathi, Telugu, Punjabi and Gujarati, along with a some in English. These articles will be reviewed by Wikipedians from respective communities before the date of the edit-a-thon. Community reviewers will also be conducting introduction sessions to respective language Wikipedians to students, during the week of 8 பெப்ரவரி.
</div></div>
# விக்கிப்பீடியா:பிபிசி இந்திய விளையாட்டு வீராங்கனைகள் 2021/அமைப்பாண்மை


## பிபிசி

- Vandana Vijay (ஒருங்கிணைப்பாளர்)
- Divya Arya

## விக்கிப்பீடியா

- (ஒருங்கிணைப்பாளர்)
- (துணைஒருங்கிணைப்பாளர்)
- (துணைஒருங்கிணைப்பாளர்)

### இந்தி விக்கிப்பீடியா

### தமிழ் விக்கிப்பீடியா
- விக்கிப்பீடியா:பிபிசி இந்திய விளையாட்டு வீராங்கனைகள் 2021/அமைப்பாண்மை/பங்கேற்பாளர்கள்

### மராத்தி விக்கிப்பீடியா

### தெலுங்கு விக்கிப்பீடியா

### பஞ்சாபி விக்கிப்பீடியா

### குசராத்தி விக்கிப்பீடியா

## பொது ஆவணங்கள்
அனைத்து மொழியினருக்கும் பயன்படும் வகையில், பின்வரும் பக்கங்களை, பொதுவகத்தில் உருவாக்கியுள்ளேன்.  
- அவர்கள் திட்டத்தில் குறிப்பிட்டுள்ள 50 விளையாட்டு வீராங்கனைகளை காட்சியகத்தில் காணலாம். :c:BBC ISWOTY 2021
- அதற்குரிய படங்கள், மேலும் இந்த பகுப்பில் சேர்க்கப்பட உள்ளன. OTRS அனுமதிக்காகக் காத்திருக்கின்றன. அதனால் ,39 படங்களே இருக்கும்.c:category:BBC ISWOTY 2021

- இத்திட்டநடத்துனர் கொடுத்த, கூகுள் ஆவணங்களில் 50 கட்டுரைகள் இருந்தன. அவற்றின் விவரங்களை, இங்கே அறியலாம். இத்தரவுகளைக் கொண்டு விக்கித்தரவில் இணைப்பது எளிமையாகும்.
# கொண்டா வெங்கட ரங்கா ரெட்டி


**கே. வி. ரங்கா ரெட்டி** (12 திசம்பர் 1890 - சூலை 24 1970) என அழைக்கப்படும் **கொண்டா வெங்கட ரங்கா ரெட்டி** (Konda Venkata Ranga Reddy) ஒருங்கிணைந்த ஆந்திரப் பிரதேசத்தின் முன்னாள் துணை முதல்வராக இருந்தார். சாகிர்தார்களுக்கு எதிராக தெலங்காணா கிளர்ச்சியை எதிர்த்துப் போராடிய சுதந்திரப் போராளியாவார். தெலங்காணாவில் உள்ள இரங்கா ரெட்டி மாவட்டத்திற்கு இவரது பெயரிடப்பட்டது.  

## தொழில்

### அரசியல் வாழ்க்கை
ஐதராபாத்து மாநிலத்திற்கு எதிராக இருந்த இரசாக்கர்களை சுதந்திர இந்தியாவில் ஒருங்கிணைக்க போராடியதற்காக தெலங்காணாவில் உள்ள ஒரு மாவட்டத்திற்கு இவரது பெயரிடப்பட்டது.  

நீலம் சஞ்சீவ ரெட்டியின் அரசாங்கத்தில் 1959இல் வருவாய்த்துறை அமைச்சராக இருந்தார். 1961ஆம் ஆண்டில் தாமோதரம் சஞ்சீவய்யா அரசாங்கத்தில் ஆந்திராவின் துணை முதல்வராக ஆனார். இவர் தெலங்காணா இயக்கத்தில் பங்கேற்றார். சித்தியம்பார் சந்தையில் பேசிய இவரது ஆவேசமான பேச்சுக்கு பெயர் பெற்றவர். இப்பேச்சில் இவர் *குலாம் கி ஜிந்தகி சே, மௌத் ஆச்சி* என்ற சொற்களால் முடித்தார் .  

### கல்வியாளர்
இவர், கல்வி நிறுவனமான ஏ. வி கல்லூரியையும் நிறுவினார். அறக்கட்டளை நடத்திவரும் பெண்கள் கல்லூரிக்கு இவரின் நினைவாக கே. வி. இரங்கா ரெட்டி மகளிர் கல்லூரி என பெயரிடப்பட்டது. இவர், மகளிர் விடுதி ஒன்றையும் தொடங்கினார்.  

## தனிப்பட்ட வாழ்க்கை
இவர், துங்கபத்ராம்மா என்பவரை மணந்தார். இவர்களுக்கு, 7 மகன்களும், 4 மகள்களும் என 11 குழந்தைகள் இருந்தனர். இவரது மகன்களில் ஒருவரான கொண்டா மாதவ ரெட்டி ஐதராபாத் உயர் நீதிமன்றத்திலும், மும்பை உயர் நீதிமன்றத்தின் தலைமை நீதிபதியாகவும் இருந்தார். இவரது பேரன்களில் ஒருவரான கே. விஸ்வேஸ்வர ரெட்டி அரசியல்வாதியாகவும், தெலங்காணாவின் சேவெள்ள மக்களவைத் தொகுதியின் நாடாளுமன்ற உறுப்பினருமாவார்.  
1960களில் ஆந்திரப் பிரதேசத்தில் தெலுங்கானா இயக்கத்தில் பங்கேற்ற முன்னோடிகளில் ஒருவரும், இந்திய தேசிய காங்கிரசு கட்சியைச் சேர்ந்த ஓர் அரசியல்வாதியுமான மாரி சன்னா ரெட்டி இவரது உறவினராவார். இவரது சகோதரரின் (கொண்டா நாராயண ரெட்டி) மகளை மணந்தார்.  

## நூலியல்
- My Autobiography By K V Ranga Reddy
# கொண்டா மாதவ ரெட்டி


நீதிபதி **கொண்டா மாதவ ரெட்டி** (Konda Madhava Reddy) (1923-1997) ஆந்திரப் பிரதேச உயர் நீதிமன்றத்திலும். பம்பாய் உயர் நீதிமன்றத்திலும் பணியாற்றிய முன்னாள் தலைமை நீதிபதியாவார். மேலும் இவர், புது தில்லியின் சிறிய மாநிலங்களின் அமைப்பின் முன்னாள் உறுப்பினருமாவார். இவர், ஆந்திர மாநிலத்தில் உள்ள பெரிய மற்றும் கல்வி, கலாச்சார மற்றும் சமூக அமைப்புகளில் இந்திய நீதித்துறையில் ஒரு சிறந்த ஆளுமையாக இருந்தார்.  

## சொந்த வாழ்க்கை
இவர், 1923 அக்டோபர் 21 ஆம் தேதி, ஆந்திர மாநிலத்தின் நல்கொண்டா மாவட்டத்திலுள்ள சராஜ்பேட்டையில் கொண்டா வெங்கட ரங்கா ரெட்டிக்கும், துங்கபத்ரம்மா ஆகியோருக்கு பிறந்தார். இவர் சுதந்திர போராளிகளின் புகழ்பெற்ற குடும்பத்தைச் சேர்ந்தவர். இவரது தந்தை 1957 முதல் 1962 வரை இந்திய தேசிய காங்கிரசின் தலைவராகவும், வருவாய்துறை அமைச்சராகவும், ஆந்திர மாநில துணை முதல்வராகவும் இருந்தார்.  

## கல்வி

- ஐதராபாத்தில் உள்ள சதர்காட்டில் உள்ள அரசு உயர்நிலைப்பள்ளியில் தனது ஆரம்பக்கல்வியைப் பெற்றார்.
- ஐதராபாத்தின் நிசாம் கல்லூரியில் அரசியல் அறிவியல் மற்றும் பொருளாதாரத்தில் இளங்கலைப் பட்டம் பெற்றார்.
- புனே பல்கலைக்கழகத்தின் பெர்குசன் கல்லூரியில் பொருளாதாரத்தில் முதுகலையை பெற்றார்.
- மும்பை பல்கலைக்கழகத்தில் தனது சட்டப்படிப்பை முடித்தார்.

## குடும்பம்
இவர், ஜெயலதா தேவி என்பவரை மணந்தார். இந்த தம்பதியருக்கு 3 மகள்களும், 1 மகனும் இருந்தனர். இவரது மகன் கொண்டா விசுவேசுவர ரெட்டி, தெலங்காணாவிலுள்ள சேவெள்ள மக்களவைத் தொகுதியின் நாடாளுமன்ற உறுப்பினர் ஆவார் .  
## இறப்பு
நீதிபதி கொண்டா மாதவா ரெட்டி 25 செப்டம்பர் 1997 அன்று, குருதிப் புற்றுநோய் காரணமாக இறந்தார்.
# ஜெம்மா சான்



**ஜெம்மா சான்** (பிறப்பு: 29 நவம்பர் 1982) என்பவர் இங்கிலாந்து நாட்டு நடிகை ஆவார். இவர் ஷாங்காய் (2010), ஜாக் ரியான் (2014), லண்டன் பீல்ட்ஸ் (2018) போன்ற பல திரைப்படங்களிலும் மற்றும் பெட்லாம் (2011), குமான்ஸ் (2014-2018) போன்ற பல தொலைக்காட்சி தொடர்களிலும் துணைக்கதாபாத்திரங்களில் நடித்துள்ளார்.  

2019 ஆம் மார்வெல் திரைப் பிரபஞ்சத் திரைப்படங்களான கேப்டன் மார்வெல் மற்றும் எட்டெர்னல்சு (2021) போன்ற திரைப்படங்களில் கேப்டன் 'மின்-எர்வா' என்ற கதாபாத்திரத்தில் நடித்துள்ளார்.  

## ஆரம்ப கால வாழ்க்கை
ஜெம்மா சான் 29 நவம்பர் 1982 ஆம் ஆண்டில் இங்கிலாந்தில் லண்டனில் உள்ள கைஸ் மருத்துவமனையில் பிறந்தார். இவரது தந்தை ஒரு பொறியியலாளர், அவர் ஹாங்காங்கில் வளர்ந்தார், அதே நேரத்தில் அவரது தாயார் ஸ்காட்லாந்தில் கிரீனோக்கில் வளர்ந்தார். இவர்களின் பெற்றோர் சீனாவிலிருந்து குடிபெயர்ந்தவர்கள் ஆவார்கள். சான் தன்னை ஒரு பிரித்தானிய ஆசியராக அடையாளம் காட்டிக்கொண்டார்.
# ரிஷிகங்கா ஆறு



**ரிஷிகங்கா ஆறு** (**Rishiganga** or **Rishi Ganga**) இந்தியாவின் வடக்கில் அமைந்த உத்தராகண்ட் மாநிலத்தின் கார்வால் கோட்டத்தில் உள்ள சமோலி மாவட்டத்தில் பாய்கிறது. இமயமலையின் சிவாலிக் மலைத் தொடர்களில் ஒன்றான நந்தா தேவி பனிக்கொடுமுடிகளில், முக்கியமாக ரிஷிகங்கா கொடுமுடி, தட்சினி கங்கா கொடுமுடிகளிலிருந்து ரிஷி கங்கா ஆறு உற்பத்தியாகிறது. இந்த ஆறு நந்தா தேவி தேசியப் பூங்கா வழியாக பாய்ந்து இறுதியில் சமோலி மாவட்டத்தில் உள்ள ரெய்னி கிராமத்தில் பாயும் தௌலி கங்கா ஆற்றுடன் கலக்கிறது. இந்த ஆறு 40 கிலோமீட்டர் நீளம் கொண்டது.  

## 2021 உத்தராகண்ட் பனிப்பாறை வெடிப்பு வெள்ளம்

7 பிப்ரவரி 2021 காலை 10.45 மணி அளவில் பனிப்பாறை வெடிப்பு வெள்ளத்தால், ரிஷிகங்கா ஆறு மற்றும் தௌலிகங்கா ஆற்றில் ஏற்பட்ட வெள்ளப் பெருக்கு காரணமாக ரெய்னி கிராமத்தில் பாயும் ரிஷி கங்கா ஆற்றில் குறுக்கே கட்டப்பட்ட அணையும், தபோவன் விஷ்ணுகாட் நீர் மின் நிலையமும் பலத்த சேதம் ஏற்பட்டதுடன், பல மனித உயிர்களும் பலிகளும் பலியானது.  

## படக்காட்சிகள்
# ரெய்னி



**ரெய்னி** அல்லது **ரேனி** (**Rini** - **Raini**) இந்தியாவின் உத்தராகண்ட் மாநிலத்தின் சமோலி மாவட்டத்தில் அமைந்த சிற்றூர் ஆகும். தௌலிகங்கா ஆறும், ரிஷிகங்கா ஆறும் ஒன்று கூடும் இடத்தில் ரெய்னி கிராமம் அமைந்துள்ளது. இதன் அருகமைந்த பெரிய நகரம் ஜோஷி மடம் ஆகும்.  

## 2021 வெள்ளத் தேசம்

2021 உத்தராகண்டம் பனிப்பாறை வெடிப்பு வெள்ளத்தால், இவ்வூரில் பாயும் ரிஷி கங்கா ஆற்றில் ஏற்பட்ட பெருவெள்ளத்தால், ரிஷிகங்கா அணை மற்றும் தபோவன் விஷ்ணுகாட் நீர் மின் நிலையம் பலத்த சேதம் அடைந்து நூற்றுக்கணக்கான உயிர்கள் பலியானது.வெள்ளத்தால் ரெய்னி கிராமம் அருகே புதிய ஏரி உருவாகியுள்ளது. இதனால் மீண்டும் வெள்ள ஆபத்து ஏற்படும் எனக்கருதுகின்றனர்.
# தபோவன் விஷ்ணுகாட் நீர் மின் நிலையம்


**தபோவன் விஷ்ணுகாட் நீர் மின் நிலையம்** (**Tapovan Vishnugad Hydropower Plant**) இந்தியாவின் உத்தராகண்ட் மாநிலத்தின் சமோலி மாவட்டத்தில் பாயும் தௌலிகங்கா ஆற்றின் குறுக்கே கட்டப்பட்ட அணை அருகே நிறுவப்பட்ட மின்னுற்பத்தி நிலையம் ஆகும். ரெய்னி கிராமத்தில் தேசிய அனல் மின் நிறுவனத்திற்கு சொந்தமான இந்த நீர் மின் நிலையம் நாளொன்றுக்கு 520 மெகா வாட் மின் உற்பத்தி கொண்டது. மேலும் ஆண்டு ஒன்றிற்கு சராசரியாக 2.5 கிலோ கிகா வாட் மின் உற்பத்தி திறன் கொண்டது.  
## 2021 உத்தராகண்டம் பனிப்பாறை வெடிப்பு வெள்ளம்

7 பிப்ரவரி 2021 அன்று ஏற்பட்ட 2021 உத்தராகண்ட வெள்ளத்தால் தௌலிகங்கா அணை மற்றும் தபோவன் விஷ்ணுகாட் நீர் மின் நிலையம் பலத்த சேதம் அடைந்ததுடன், நீர் மின் நிலைய ஊழியர்கள் மற்றும் பொதுமக்கள் நூற்றுக்கும் மேற்பட்டவர்கள் பலியாயினர்.  
தபோவன் நீர்மின் நிலைய சுரங்கம், சேறு மற்றும் இடிபாடுகளால் மூடிக்கொண்டது. உள்ளே வேலை செய்து கொண்டிருந்த 25 முதல் 30 தொழிலாளர்கள் சிக்கிக்கொண்டனர். அவர்களையும், வெள்ளத்தில் அடித்துச் செல்லப்பட்டவர்களையும் மீட்கும் பணி, இன்று 7-வது நாளாக தொடர்ந்து நடைபெற்று வருகிறது.  
## மீட்புப் பணிகள்
தபோவன் விஷ்ணுகாட் நீர் மின் நிலைய சுரங்கத்தில் இதுவரை 37 பேர்களின் உயிரற்ற உடல்கள் மீட்கப்பட்டுள்ளன. இன்னும் 168 பேரை பற்றிய எந்த விவரமும் தெரியவில்லை. சேறுகளை அகற்றி அவர்களை மீட்கும் பணியில் இந்திய இராணுவம், இந்திய - திபெத் எல்லைக் காவல்படை, தேசிய பேரிடர் மீட்புப்படை, மாநில பேரிடர் மீட்புப்படைகளின் 450-க்கு மேற்பட்ட வீரர்கள் ஈடுபட்டுள்ளனர். 120 மீட்டர் நீளத்திற்கு இடிபாடுகளை அகற்றிவிட்டனர். நேற்று முன்தினம் நீர் மின் நிலைய சுரங்கத்தில் துளையிடும் பணியை தொடங்கினர். ஆனால், தௌலிகங்கா ஆற்றில் திடீரென நீர்மட்டம் உயர்ந்ததால், மீட்புப்பணி தற்காலிகமாக நிறுத்தப்பட்டது. இருப்பினும், சிறிது நேரம் கழித்து மீட்புப்பணி தொடர்ந்தது.
# தர்மபுரி, ஜக்டியால் மாவட்டம்



**தர்மபுரி** என்ற கிராமம் இந்தியாவின் தெலங்காணா மாநிலத்தில் ஜக்டியால் மாவட்டத்தில் தர்மபுரி மண்டலத்தில் அமைந்துள்ளது.  

## நிலவியல்
தர்மபுரி, ஜக்டியால் நகரத் தொடருந்து நிலையத்திலிருந்து சுமார் 28–30 கி.மீ. தொலைவிலும் மஞ்செரியல் நகரிலிருந்து 42 கி.மீ. தொலைவில் கோதாவரி நதிக்கரையில் காசி பேட்டை-பலார்சா தொடருந்து பாதையில் அமைந்துள்ளது. &nbsp;மேற்கிலிருந்து கிழக்கு நோக்கிப் பாயும் கோதாவரி ஆறு, தர்மபுரியில் வடக்கிலிருந்து தெற்கே பாய்கிறது, எனவே இந்த அறு தட்சினா வாகினி (தெற்கு பாயும்) என்று அழைக்கப்படுகிறது.
# கெஸ்ட் அவுஸ்


**கெஸ்ட் அவுஸ்** (*Guest House*) என்பது 1999 ஆம் ஆண்டு வெளியான தமிழ் வயதுக்கு வந்தவர்களுக்கான திகில் திரைப்படம் ஆகும். பி. ஜி. இராஜ்மோகன் எழுதி இயக்கிய இப்படத்தில் பாபு கணேஷ், சங்கீதா ஆகியோர் முக்கிய கதாபாத்திரங்களில் நடித்துள்ளனர். பாலா சிங், சி. ஆர். சரஸ்வதி ஆகியோர் துணை வேடங்களில் நடித்துள்ளனர். இப்படத்திற்கான இசையை எஸ். பி. பூபதி அமைத்துள்ளார். படம் 1999 சூன் மாதம் தமிழகம் முழுவதும் வெளியிடப்பட்டது.  

## நடிகர்கள்

- பாபு கணேஷ்
- சங்கீதா
- பாலா சிங்
- சி. ஆர். சரஸ்வதி
- பிரீத்தி
- பரூக்கான்
- கத்தீஷ் காந்தி
- விஜயராஜ்
- மதுரை சக்தி
- நிலா
- கனகபிரியா
- டான்சர் கலா
- சசிகலா
- சிவசிறீ

## வெளியீடு
இந்த படம் பின்னர் தொலைக்காட்சி பார்வையாளர்களுக்காக அதே பெயரில் இந்தியில் மொழிமாற்றம் செய்யப்பட்டு வெளியிடப்பட்டது.  

ராஜ்மோகன் பின்னர் *லவ் ஸ்டோரி* என்ற பெயரில் 2005 ஆம் ஆண்டில் புதுமுகங்களைக் கொண்டு மற்றொரு படத்தைத் தொடங்கினார், ஆனால் அது திரையரங்கில் வெளிவரவில்லை.
# கார்மேகம்


**கார்மேகம்** (*Karmegham*) என்பது 2002ஆம் ஆண்டு வெளியான தமிழ் நாடகத் திரைப்படம் ஆகும். எஸ். பி. இராஜ்குமார் இயக்கிய இப்படத்தில் மம்மூட்டி, ராதாரவி, அபிராமி ஆகியோர் முக்கிய வேடங்களில் நடிதனர். இப்படத்திற்கு வித்தியாசாகர் இசை அமைத்தார்.  

## கதை
கர்மேகம் ( மம்மூட்டி ) நீண்ட காலமாக இராணுவத்தில் பணியாற்றிய பின்னர் தனது கிராமத்திற்குத் திரும்புகிறான். பழைய பழக்கவழக்கங்கள், கட்டுப்பாடுகள் ஆகியவற்றைக் கைவிடாமல் கிராம மக்கள் இன்னும் வாழ்கிறார்கள் என்பதை அவன் காண்கிறான். அவர்கள் ஒரு பண்ணையாரிடம் ( ராதாரவி ) அடிமைகளாக வேலை செய்கிறார்கள். மகேஸ்வரி ( அபிராமி ) என்ற மருத்துவர் கர்மேகத்தைக் காதலிக்கிறாள். கார்மேகம் தனது தாயார் ( மனோரமா ) மூலம், தனது தந்தை ராதாரவி என்பதை அறிந்துகொள்கிறான். இதன் பின்னர் அது தந்தை-மகன் மோதலாக மாறுகிறது. கர்மேகம் கிராமவாசிகளுடன் இணைந்து நின்று தனது தந்தையையும், சகோதரர் சக்தியையும் எதிர்க்கிறார். அவனது சகோதரி மங்கை ஒரு ஏழை கிராமவாசியை நேசிக்கிறாள். ஆனால் சக்தியும் அவனது தந்தையும் அவளுடைய காதலுக்கு எதிரானவர்களாக உள்ளனர். சக்தி தன் சகோதரியின் காதலனைக் கொல்கிறான். இதனால் அவனுடைய சகோதரிக்கு பைத்தியம் பிடிக்கிறது. கர்மேகம் காவல் துறையினரை அழைக்கிறான். அவனது சகோதரர் தப்பிச் செல்கிறான், ஆனால் காவலர்கள் அவனை சுட்டுக் கொன்றனர். கர்மேகம் மகேஸ்வரியை திருமணம் செய்து கொள்கிறான். கர்மேகத்தைக் கொல்ல அவன் தந்தை திட்டமிட்டு வைத்த வெடி குண்டில் அவனது சகோதரியும் தாயும் இறந்துவிடுகிறனர். தனது கிராமத்தைக் காப்பாற்ற கர்மேகம் தனது தந்தையை கொல்கிறான்.  

## நடிகர்கள்

- மம்மூட்டி கார்மேகமாக
- அபிராமி மகேஷ்வரியாக
- வடிவேலு (நடிகர்) கஞ்சாவாக
- ராதாரவி கார்மேகத்தின் தந்தையாக
- மனோரமா கார்மேகத்தின் தாயாக
- பாபுராசு காவல் அதிகாரியாக
- இளவரசு சகுனியாக
- தலைவாசல் விஜய் மாவட்ட ஆட்சியராக
- வினு சக்ரவர்த்தி
- சி. ஆர். சரஸ்வதி
- மயில்சாமி (நடிகர்)
- சிங்கமுத்து
- வாசு (நகைச்சுவை நடிகர்)
- போண்டா மணி
- முத்துக்காளை
- அல்போன்சா சிறப்புத் தோற்றம்

## இசை
திரைப்படப் பின்னணி இசை, பாடல் இசை ஆகியவற்றை இசையமைப்பாளர் வித்தியாசாகர் மேற்கொண்டார். 2002 ஆம் ஆண்டில் வெளியான இந்த படத்தின் இசைப்பதிவில், பா. விஜய், யுக பாரதி, அறிவுமதி, பழனி பாரதி ஆகியோரால் எழுதப்பட்ட ஆறு பாடல்கள் உள்ளன.  
| 1 | "எட்டுமுழ வெட்டி கட்டி" | உண்ணிமேனன், அந்தர சௌத்ரி | அறிவுமதி | 4:44 |  |
| --- | --- | --- | --- | --- | --- |
| 2 | "காச படி அளந்தா" | வித்தியாசாகர் | யுகபாரதி | 3:48 |  |
| 3 | "சத்தம் போடும்" | சங்கர் மகாதேவன், ஸ்ரீ வர்தினி | பழனி பாரதி | 4:18 |  |
| 4 | "ஸ்ரீ ரங்கா பட்டணம்" <small>(இருவர்)</small> | மாலதி லட்சுமணன், கோபால் சர்மா | பா. விஜய் | 4:41 |  |
| 5 | "ஸ்ரீ ரங்கா பட்டணம்" <small>(தனி)</small> | மாலதி லட்சுமன் | 4:41 |  |  |
| 6 | "தாராத பட்டி" | மாணிக்க விநாயகம், சுவர்ணலதா | பழனி பாரதி | 4:37 | } |

## வரவேற்பு
*சிஃபி* இந்த படத்தை "புதிய மொந்தையில் பழைய கள்" என்று விவரித்தது. "இது பழைய பாணியிலான கண்ணீர்க் கதை, இதன் சம்பவங்களினாலோ அல்லது கதையிலோ புதுமையை கொண்டதாக இல்லை" என்று எழுதியது.
# பலார்சா சந்திப்பு தொடருந்து நிலையம்



**பலார்சா சந்திப்பு தொடருந்து நிலையம்** (*Balharshah Junction Railway Station*)(நிலையக் குறியீடு: **BPQ** ) என்பது இந்தியாவின் மகாராட்டிரா மாநிலத்தின் சந்திரபூர் மாவட்டத்தில் உள்ள பல்லார்பூர் நகரத்திற்குச் சேவை செய்யும் தொடருந்து நிலையமாகும். இது இந்திய இரயில்வேயின் மத்திய ரயில்வே மண்டலத்தின் நாக்பூர் சிஆர் ரயில்வே பிரிவின் கீழ் உள்ளது. இந்திய ரயில்வேயின் புது தில்லி-சென்னை முதன்மை வழித்தடத்தில் உள்ள முக்கியமான சந்திப்பாகும். இது கடல் மட்டத்திலிருந்து 185 மீ உயரத்தில் அமைந்துள்ளது. இந்நிலையத்தில் 5 நடைமேடைகள் உள்ளன். பல்லர்சா-வர்தா-நாக்பூர் பிரிவு 1989இல் மின் மயமாக்கப்பட்டது.  

## வரலாறு
1929இல் பல்ஹார்சா-காசிபேட் இணைப்பு பணி முடிந்தவுடன் சென்னை நேரடியாகத் தில்லியுடன் இருப்புப் பாதைமூலம் தொடர்புப்படுத்தப்பட்டது.  

1908ஆம் ஆண்டில் கோண்டியா-நாக்பீர்– நாக்பூர் இரயில் போக்குவரத்துக்காகப் பயணத்திற்காகத் திறக்கப்பட்டது. நாக்பீர்-ராஜோலி பாதை 1913இல் திறக்கப்பட்டு சாந்தா கோட்டை வரை நீட்டிக்கப்பட்டது. நீள கோண்டியா-சாந்தா கோட்டை குறுகிய பாதையானது டிசம்பர் 1992இல் அகலப்பாதையாக மாற்றும் பணி தொடங்கியது. நாக்பீர்-சந்தா கோட்டை பகுதியை உள்ளடக்கிய நான்காவது கட்ட அகலப்பாதைப் பணி ஜனவரி 13, 1999 அன்று முடிவடைந்து உபயோகத்திற்காகத் திறக்கப்பட்டது. சாந்தா கோட்டை-பல்ஹர்சா பிரிவு ஜூலை 2, 1999 முதல் திறக்கப்பட்டது.  

இராமகுண்டம்-பல்ஹர்சா-வர்தா-நாக்பூர் பகுதி 1988-89ல் மின் மயமாக்கப்பட்டது. கோண்டியா - நாக்பீர் - பல்ஹர்சா பாதையானது 2018 இல் மின் மயமாக்கப்பட்டது.  

## வசதிகள்
இந்த இரயில் நிலையத்தில் கணினிமயமாக்கப்பட்ட முன்பதிவு மையம், பொது தொலைப்பேசி நிலையம், ஓய்வு எடுக்கும் அறை, காத்திருப்பு அறை, சைவம் மற்றும் அசைவ சிற்றுண்டிச் சாலை மற்றும் புத்தகக் கடைகள் உள்ளன.
# 47ஏ பெசன்ட் நகர் வரை


**47ஏ பெசன்ட் நகர் வரை** (*47A Besant Nagar Varai*) என்பது 2006 ஆம் ஆண்டு வெளியான தமிழ் நாடகத் திரைப்படம் ஆகும். கௌதம் கிருஷ்ணா இயக்கிய இப்படத்தில் அப்பாஸ், சங்கீதா, ரவளி ஆகியோர் முக்கிய கதாபாத்திரங்களில் நடித்தனர். சனகராஜ், தலைவாசல் விஜய் ஆகியோர் துணை வேடங்களில் நடித்தனர். 1997 ஆம் ஆண்டில் படத் தயாரிப்புத் தொடங்கிய பின்னர், தயாரிப்பில் ஏற்பட்ட தாமதத்தினால் 2006 ஆம் ஆண்டில் கலவையான விமர்சனத்துடன் படம் வெளியானது.  

## நடிகர்கள்

- அப்பாஸ் ராமகிருஷ்ணனாக
- சங்கீதா
- ரவளி
- சனகராஜ்
- தலைவாசல் விஜய்
- கே. ஆர். வத்சலா
- இந்து
- சி. ஆர். சரஸ்வதி
- குண்டு ஜெயலட்சுமி
- ராஜசேகர்

## தயாரிப்பு
இத்திரைப்படமானது மனசுக்குள் வரலாமா என்ற பெயரில் 1997 அப்பாஸ், சங்கீதா, ரவளி ஆகியோர் முக்கிய வேடங்களில் நடிக்க தயாரிப்புப் பணி தொடங்கியது. படத்தின் பெயரானது ஆரம்பத்தில் அஜித் குமார் நடிக்க வசந்த் இயக்குவதாக இருந்த மற்றொரு படத்துடன் தொடர்புடையது. ஆனால் அந்தப் படம் பின்னர் கைவிடப்பட்ட பிறகு, கௌதம் கிருஷ்ணா இந்த தலைப்பைத் தேர்ந்து எடுத்தார். இருப்பினும், படத்தின் தயாரிப்பு பணிகளானது சிக்கல்களை சந்தித்து, பணிகள் நிறுதப்பட்டன. 2005 ஆம் ஆண்டில், தயாரிப்பாளர்கள் எண்ணியல் ஜோசியத்தின் அடிப்படையில் இப்படத்தின் பெயரை *47A பெசன்ட் நகர் வரை* என்று மாற்றி படத் தயாரிப்புப் பணிகளைப் புதுப்பித்து, படத்தை வெளியீட்டிற்கு தயார் செய்தனர்.  

## இசை
படத்திற்கான இசையை தேவா மேற்கொண்டார். 1998 மார்சில் வெளியிடப்பட்ட படத்தின் பாடல்களில் "அனார்கலி" பாடலானது விமர்சன ரீதியான பாராட்டுக்களைப் பெற்றது.  

- "ரசிகா எனக்கு" - மனோ, ஸ்வர்ணலதா
- "அனார்கலி" - எஸ்.பி.பி.
- "ஹலோ கங்கிராஜிலேசன்ஸ்" - மனோ
- "ஆதமும்" - தேவா
- "சின்னப் பூ" - சுஜாதா மோகன்

## வெளியீடு
இந்த படம் 2006 இல் வெளியிடபட்டது.
# தினந்தோறும்


**தினந்தோறும்** (*Dhinamdhorum*) என்பது 1998-ஆம் ஆண்டு வெளிவந்த தமிழ்த் திரைப்படமாகும். காதல், நாடகம் தொடர்பான இத்திரைப்படத்தை நாகராஜ் இயக்கினார். இப்படத்தில் முரளி, சுவலட்சுமி ஆகியோர் முக்கிய வேடங்களில் நடித்திருந்தனர். ஓவியன் இசையமைத்த இப்படம் பிப்ரவரி 1998-இல் வெளியிடப்பட்டது. இப்படம் தெலுங்கில் *மனசிச்சி சூடு* என மறு ஆக்கம் செய்யப்பட்டது.  

## நடிகர்கள்

- முரளி - ஆதி
- சுவலட்சுமி - பூமா
- மணிவண்ணன் - ச.ம.உ. கேசவமூர்த்தி
- ரேணுகா - சந்திரா
- கிட்டி - ஆதியின் தந்தை
- மலேசியா வாசுதேவன் - பூமாவின் தந்தை
- வடிவுக்கராசி - ஆதியின் தாய்
- சத்தியப்பிரியா - பூமாவின் தாய்
- தீபா வெங்கட் - ஆதியின் சகோதரி
- நாகராஜ் - ஆதியின் நண்பர்
- பாலா சிங் - அரசு அதிகாரி
- மகாநதி சங்கர் - சுப்பையா
- அல்வா வாசு - கிராமத்தவர்
- தலைவாசல் விஜய் - (கௌரவத் தோற்றம்)

## இசை
இப்படத்திற்கான இசையை ஓவியன் அமைத்தார். பாடல் வரிகளை ஓவியன், ஆர். சிவகுமார், இளையகுமார், ஏ. ஆர். நாகராஜன் ஆகியோர் எழுதியிருந்தனர்.  

## வெளியீடு
இந்தப் படம் வெளியானவுடன் நேர்மறையான விமர்சனங்களைப் பெற்றது. இந்தோலிங்க்.காமின் ஒரு விமர்சகர் இது "நாகராஜுக்கு ஒரு நல்ல தொடக்கமாகும்" என்றும் படத்தைப் பார்க்கலாம் என்று என்றும் குறிப்பிட்டது. படத்தின் வெற்றி இயக்குநரை தனது திரைப் பெயருக்கு முன்னொட்டாக *தினந்தோறும்* என்று சேர்க்க தூண்டுதலாக ஆனது. படத்தில் வலுவாகப் பணியாற்றிய போதிலும், நாகராஜ் ஒரு இயக்குநராக தனது வாழ்க்கையை நிலைநிறுத்துவது கடினமாகவே இருந்தது. மேலும் 1998-ஆம் ஆண்டில் *விண்ணைத் தொடுவோம்* உட்பட அவரது பல திரைப்படங்கள் இரத்து செய்யப்பட்டன.
# சோனி பிக்சர்ஸ்


**சோனி பிக்சர்ஸ்** (Sony Pictures) என்பது அமெரிக்க நாட்டு பொழுதுபோக்கு நிறுவனம் ஆகும். இது பல தளங்களில் படமாக்கப்பட்ட திரைப்படங்கள், தொலைக்காட்சி நிகழ்ச்சிகள், நிகழ்ப்பட ஆட்டம் போன்ற பல பொழுதுபோக்கு சார்ந்த அம்சங்களை தயாரித்து மற்றும் விநியோகம் செய்துவருகிறது.  

இது சோனி என்டர்டெயின்மென்ட் இன்க் நிறுவனத்தின் துணை நிறுவனமாக இயக்கப்படுகிறது மற்றும் பன்னாட்டு தொழில்நுட்பம் மற்றும் ஊடக நிறுவனமான சோனி கார்ப்பரேஷனின் துணை நிறுவனமாகும். இந்த நிறுவனம் கலிபோர்னியாவின் கல்வர் சிட்டியில் உள்ள முன்னாள் மெட்ரோ கோல்ட்வின் மேயர் இடத்தை அடிப்படையாகக் கொண்டு இயங்கி வருகின்றது. இது சோனி நிறுவனத்தின் திரைப்படங்கள், தொலைக்காட்சி உற்பத்தி மற்றும் விநியோக பிரிவை உள்ளடக்கிய நிறுவனம் ஆகும். இதன் குழு விற்பனை 2017 நிதியாண்டில் (ஏப்ரல் 2017 - மார்ச் 2018) 13 9.133 பில்லியனாக இருப்பதாக தெரிவிக்கப்பட்டுள்ளது.
# சிவாதா


**சிவாதா (Sshivada)** என்ற தனது மேடைப் பெயரால் அறியப்பட்ட **சிறீலேகா கே. வி** (பிறப்பு 23 ஏப்ரல் ) ஒரு இந்திய திரைப்பட நடிகையாவார். இவர் மலையாளத் திரையுலகிலும், தமிழ்த் திரையுலகிலும் நடித்து வருகிறார்.  

## சொந்த வாழ்க்கை
தமிழ்நாட்டின் திருச்சிராப்பள்ளியில் விசயராசன், குமாரி தம்பதியருக்கு சிறிலேகாவாக பிறந்தார். இவர் ஐந்தாம் வகுப்பு படிக்கும்போது, இவரது குடும்பம் அங்கமாலிக்கு குடிபெயர்ந்தது. அங்கு இவர் அங்கமாலியின் விஸ்வஜோதி சி.எம்.ஐ பொதுப் பள்ளியில் கல்வி பயின்றார். இவர் 2008 ஆம் ஆண்டில் காலடி ஆதிசங்கரா பொறியியல் கல்லூரியில் கணினியியல் பொறியியல் பட்டதாரி ஆனார். இவர் தனது நீண்டகால காதலன் முரளி கிருட்டிணனை மணந்தார்.  

## தொழில்
2009இல் வெளியான *கேரள கபே* என்ற மலையாளத் திரைப்படத்தில் ஒரு சிறிய பாத்திரத்தின் மூலம் தனது நடிப்பு வாழ்க்கையைத் தொடங்கினார். ஆனால் இவருக்கு போதுமான அங்கீகாரம் கிடைக்கவில்லை. பின்னர் தொலைக்காட்சியில் நிகழ்ச்சித் தொகுப்பாளராக பணிபுரிந்தபோது, மலையாளத் திரைப்பட இயக்குநர் பாசில் இவரைக் கண்டார். அவர் 2011 ஆம் ஆண்டு தனது *லிவிங் டுகெதர்* திரைப்படத்தில் ஒரு பெண் கதாபாத்திரத்தில் நடிக்க வைத்தார். பின்னர் நெடுஞ்சாலை என்ற தமிழ் படத்தில் நடித்தார். இவரது தாய்மொழி மலையாளம் என்றாலும், சிவாதா தனது முதல் படத்திற்கு சொந்தக் குரலில் பேசினார். சாலையோர உணவு விடுதி நடத்தும் மலையாள கிராமப் பெண்ணான மங்காவின் சித்தரிப்புக்காக பாராட்டு பெற்றார். சிஃபி தனது வளைதளத்தில் இவரது துணிச்சலான நடிப்பை பாராட்டியது. திரைப்பட விமர்சகர் பரத்வாஜ் ரங்கன் இவரை "பயங்கர புதுமுகம்"என்று அழைத்தார். இயக்குநர் பாரத் பாலாவின் முன்னாள் உதவியாளர் இயக்குநராக அறிமுகமான சிவமோகா இயக்கிய ஜீரோ என்ற படத்தில், "நவீன கால மனைவியாகவும், மரபுவழியாகவும், சில பாரம்பரிய மதிப்புகளைப் பிடித்துக் கொண்டவராகவும்" பிரியா என்ற வேடத்தில் நடிக்கிறார். மாயா பட புகழ் அசுவின் சரவணன் இயக்கத்தில் எஸ்.ஜே.சூர்யா ,வாமிகா கப்பி ஆகியோருடன் நடிக்க மார்ச் 2017 இல் ஒப்பந்தம் செய்யப்பட்டார். .
# ஜோர்டைன் சமூகம்


**ஜோர்டைன் சமூகம்** (*Jourdain Society*) என்பது ஐக்கிய இராச்சியத்தைத் தளமாகக் கொண்ட ஒரு சர்ச்சைக்குரிய சமூகமாகும். இதன் நோக்கங்கள் 'ஓலஜி அறிவியலின் முன்னேற்றமும் பறவைகளின் முட்டைகளைச் சேகரித்தல் மற்றும் ஆய்வு செய்தலாகும். 1922ஆம் ஆண்டில் **பிரித்தானிய ஓலாஜிக்கல் கழகம்** நிறுவப்பட்டது. இது 1946ஆம் ஆண்டில் புகழ்பெற்ற பறவையியலாளர் மற்றும் உயிரியலாளர் ரெவரெண்ட் பிரான்சிஸ் ஜோர்டைனின் (1865-1940) நினைவாக இதன் பெயர் ஜோர்டைன் சமூகமாக மாறியது. இச்சமூகத்தின் உறுப்பினர்கள் சமூகக் கூட்டமாகக் கூடி வழக்கமான விருந்துகளை நடத்தி வந்தனர். இக்கூட்டங்களில் பெண்கள் மற்றும் தொழில்முறை விற்பனையாளர்கள் அனுமதிக்கப்படவில்லை.  

இவர்கள் பறவைகளில் கூடுகளில் உள்ள முட்டைகளை உள்ளவாறு சேகரித்துத் துளையிட்டு முட்டையின் உள்ளே உள்ள பொருட்களை உறிஞ்சி எடுத்து முட்டையின் ஓட்டினை அப்படியே பாதுகாப்பாக வைத்திருந்தனர். இது பத்தொன்பதாம் மற்றும் இருபதாம் நூற்றாண்டின் ஆரம்பத்தில் ஓய்வு நேரமாகக் கருதப்பட்டது. அக்காலத்தில் பாதுகாப்பு, ஆய்வு மற்றும் வேட்டை ஆகியவற்றின் எதிர் நடவடிக்கைகள் எதுவும் இல்லாமலிருந்தது. இருப்பினும், அரிய வகைப் பறவைகளின் முட்டைகளை எடுத்துக்கொள்வது அவற்றின் அழிவு மற்றும் ஆபத்துக்கு ஒரு முக்கிய காரணியாக அமையும் என்றும், இந்த நடவடிக்கைக்கு உண்மையான அறிவியல் மதிப்பு இல்லை என்றும் பாதுகாப்பாளர்கள் முடிவு செய்தனர், இதனைத் தொடர்ந்து முட்டைகளைச் சேகரிப்பது மிகவும் சர்ச்சைக்குரியதாக மாறியது. ஆரம்பக்கால விமர்சனங்களால் புண்படுத்தப்பட்ட இவர்கள் ஜோர்டெய்ன் சமுதாயத்தைத் தொடர்ந்தனர். இந்த சூழலில் பரவலாக முட்டை எடுப்பவர்கள் மற்றும் அவர்களின் வாடிக்கையாளர்களின் தகவல் பரிமாற்றமாகச் செயல்படும் என்று நம்பப்பட்டது. முட்டைச் சேகரிப்பவர்கள் அமைப்பின் உறுப்பினர்கள் கண்காணிக்கப்பட்டனர். இவர்கள் மீது பல முறை போலீசார் தாக்குதல் நடத்தினர். 1994ஆம் ஆண்டு இச்சமூக இரவு விருந்தின்போது சலீஸ்பரியில் ஆறு உறுப்பினர்கள் மீது தாக்குதலுடன் தொடர்புப்படுத்தி குற்றம் சாட்டப்பட்டனர். சேவை நிறுவனமாகக் கருதப்பட்ட இந்த அமைப்பின் மீதான பார்வை நிறுத்தப்பட்டது.  

1994ஆம் ஆண்டில் இந்த சமூகம் குற்றம் சாட்டப்பட்ட உறுப்பினர்களை வெளியேற்றியது என்றும் 1998ஆம் ஆண்டில் சமூகம் "இனப்பெருக்கம் பழக்கத்தை கவனமாக கண்காணிக்கும் முதல் தரப் புலம் இயற்கை ஆர்வலர்களால் ஆனது” என்று தெரிவிக்கப்பட்டது.
# நூதன் பிரசாத்


**தடினாடா வரபிரசாத்** (Tadinada Varaprasad) (12 டிசம்பர் 1945 - 30 மார்ச் 2011 **நூதன் பிரசாத்** என்ற இயற்பெயரைக் கொண்ட ஒரு தெலுங்குத் திரையுலகில் நடித்த நடிகராவார். 1970களின் முற்பகுதியில் தனது திரைப்பட நடிப்பு வாழ்க்கையைத் தொடங்கிய இவர், இரண்டு மாநில நந்தி விருதுகளையும் பெற்றுள்ளார் .  

## தொழில்
நூதன் பிரசாத் தனது நடிப்பு வாழ்க்கையை குண்டூரில் *நா வோட்டு* என்ற நாடகத்துடன் தொடங்கினார்.  

1973 ஆம் ஆண்டில் அக்கினேனி நாகேஸ்வர ராவ் நடித்த *அந்தாலா ராமுடு* திரைப்படத்துடன் படங்களில் நடிக்கத் தொடங்கினார். இவர் *நீடலேனி ஆடதி* படத்தில் நடித்தாலும், இவரது *முத்தியால முக்கு* என்ற படமே பெரிய அளவில் அங்கீகாரம் பெற்றது இராவ் கோபால் ராவ் என்பவருடன் இணைந்து ஒரு எதிர் நாயகனாக நடித்திருந்தார்.  

இவர் சாத்தானாக நடித்த *இராஜாதி ராஜு* திரைப்படத்துடன் அவரது நடிப்பு வாழ்க்கை உச்சத்தை எட்டியது. இவரது நடிப்பும், "கொத்த தேவுடண்டி பாபு கொத்த தேவுடண்டி" பாடல் காரணமாக இந்த படம் மிகவும் பிரபலமானது. இது இன்றும் பிரபலமாக உள்ளது. இவர், தனது அனைத்து தலைமுறை நாயகர்களுடன் நடித்திருந்தாலும், குறிப்பாக இரண்டாம் தலைமுறை நாயகர்களிடையே பிரபலமாக இருந்தார். *பட்ணம் ஒச்சின பதிவிரதாலு*, *கைதி* (கிராம முன்சிப்),* மகாமஹராஜு*, *ஸ்ரீவாரிக்கி பிரேமலேகா*, *கதாநாயக்குடு*, *ஆஹா நா பெல்லாண்டா* போன்ற திரைப்படங்கள் அனைத்தும் இவரது வெற்றியைத் தொடர்ந்தன.  

1989 ஆம் ஆண்டில், *பாமா மாட்ட பங்காரு பாட்ட* படத்தின் படப்பிடிப்பில், இவருக்கு விபத்து ஏற்பட்டு முதுகு உடைந்தது. இதனால் முடங்கிப் போன இவர் சக்கர நாற்காலியைப் பயன்படுத்த வேண்டியிருந்தது. பின்னர் இவர் திரைப்படங்களில் நடிப்பதை விட்டுவிட்டார். ஒரு காலத்தில் இவர் கௌரவர வேடங்களில் தோன்றினார். தொலைக்காட்சித் தொடர்களுக்கும், திரைப்படங்களுக்கும் குரல்வழி மற்றும் வர்ணனையையும் செய்தார். *ஆயனக்கி இத்தரு* (1995) படத்தில் மறைந்த கும்மடி வெங்கடேசுவர ராவுக்கு இவர் குரல் அளித்திருந்தார். பின்னர், ஈடிவி -2 *நேரலு கோரலு* என்ற நிகழ்ச்சியில் தெலுங்கு தொலைக்காட்சி பார்வையாளர்களால் இவர் மிகவும் பாராட்டப்பட்டார்.  

## இறப்பு
ஐதராபாத்தில் 30 மார்ச் 2011 அன்று தனது 65 வயதில் நீண்டகால நோயால் இறந்தார். இவருக்கு நூதன் குமார் என்ற ஒரு மகனும், இரண்டு மகள்களும் உள்ளனர்.  

## விருதுகள்

- 1984 ஆம் ஆண்டில், சிறந்த துணை நடிகருக்கான நந்தி விருதைப் பெற்றார்.
- 2005 இல் என்.டி.ஆர் தேசிய விருது . 1992 ஆம் ஆண்டில் *வசுந்தரா* திரைப்படத்திற்கும் இதே விருதைப் பெற்றார்.
- சிறந்த எதிர் நாயகனுக்கான நந்தி விருது - 1986, நவபாரதம் படத்திற்காக
- சிறந்த எதிர் நாயகனுக்கான நந்தி விருது - 1987, பிரஜா சௌமியம்
# கடனா அணை

**கடனா அணை** (*Kadana Dam*) என்பது இந்தியாவின் குஜராத்தின் மகிசாகர் மாவட்டத்தில் மாகி ஆற்றில் உள்ள அணையாகும். இந்த அணையானது 1979 ஆண்டுக்கும் 1990 ஆண்டுக்கும் இடையில் கட்டப்பட்டது. இந்த அணைகள் உந்தப்பட்ட சேமிப்பு நீர் மின் நிலையம் ஆகும். முதல் இரண்டு மின்னாக்கிகள் 1990இல் இயக்கப்பட்டன, இரண்டாவது இரண்டு மின்னாக்கிகள் 1998இல் இயக்கப்பட்டன.  

## மின் ஆலை
இந்த அணையில் நிறுவப்பட்ட மின் ஆலை 240 மெகாவாற் திறன் கொண்டது.  

| நிலை I | 1 | 60 | 1990 மார்ச் | செயல்பாட்டில் |
| --- | --- | --- | --- | --- |
| நிலை I | 2 | 60 | 1990 செப்டம்பர் | செயல்பாட்டில் |
| நிலை II | 3 | 60 | 1998 ஜனவரி | செயல்பாட்டில் |
| நிலை II | 4 | 60 | 1998 மே | செயல்பாட்டில் |

## கடனா எடி குறிக்கும் வண்டல் கட்டமைப்புகள்
அருகிலுள்ள கடனா எடி குறிக்கும் வண்டல் கட்டமைப்புகளை, பாதுகாத்தல், பராமரித்தல், ஊக்குவித்தல் மற்றும் புவிசார் சுற்றுலாவை மேம்படுத்துதல் இந்தியப் புவியியல் ஆய்வு மையம் (ஜி.எஸ்.ஐ) இந்தியாவின் தேசிய புவியியல் நினைவுச்சின்னங்களாக அறிவித்துள்ளது.
# தோர்: லவ் அண்ட் தண்டர்



**தோர்: லவ் அண்ட் தண்டர்** என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது தோர் என்ற மார்வெல் வரைகதை கதாபாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2017 ஆம் ஆண்டு வெளியான தோர்: ரக்னராக் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இருபத்தி ஒன்பதாவது திரைப்படமும் ஆகும்.  

இந்த திரைப்படத்தை தைகா வைதிதி என்பவர் இயக்கி மற்றும் எழுத, துணை எழுத்தாளராக ஜெனிபர் காய்டின் ரொபின்சன் என்பவர் பணிபுரிந்துள்ளார். கேவின் பிகே தயாரிக்கும் இந்த படத்தில் கிறிஸ் ஹெம்ஸ்வர்த், டெஸ்சா தாம்ப்சன், நேடலி போர்ட்மன், கிரிஸ்டியன் பேல், கிறிஸ் பிராட், ஜெய்மி அலெக்சாண்டர், போம் கிளெமென்டிப், டேவ் பாடிஸ்டா, கரேன் கில்லன் மற்றும் சீன் கன் உள்ளிட்ட பலர் நடித்துள்ளார்கள்.  

இந்த திரைப்படத்திற்க்கான படப்பிடிப்புகள் சனவரி 2021 ஆம் ஆண்டு ஆஸ்திரேலியாவில் சிட்னியில் தொடங்கியது. தோர்: லவ் அண்ட் தண்டர் என்ற படம் மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக சூலை 8, 2022 அமெரிக்காவில் வெளியாகி விமர்சகர்களிடமிருந்து கலவையான விமர்சனங்களைப் பெற்றது.  

## கதைக்களம்.
அவெஞ்சர்ஸ் எண்ட்கேம் படத்தில் இடம்பெற்ற சம்பவங்களை தொடர்ந்து கார்டியன்ஸ் ஆஃப் தி காலக்ஸி அமைப்பில் இணையும் தோர் அவருடைய வாழ்க்கையில் நடக்கும் சம்பவங்களை இந்த படத்தின் கதைக்களம் விவரிக்கிறது.
# உக்காய் அனல் மின் நிலையம்

இந்தியாவின் குசராத் மாநில மின்சாரக் கூட்டுத்தாபன லிமிடெட் நிறுவனத்தின் **உக்காய் அனல் மின் நிலையம்** 1,110 மெகாவாற் திறன் கொண்ட மின் உற்பத்தி நிலையமாகும். இது குசராத்தின் முக்கிய நிலக்கரி எரி மின் உற்பத்தி நிலையங்களில் ஒன்றாகும். இந்த மின்நிலையம் தபதி ஆற்றின் கரையில் அமைந்துள்ளது.  

## மின் ஆலை
உக்காய் அனல் மின் நிலையம் தபதி ஆற்றின் கரையில் அமைந்துள்ள. இங்குள்ள நீர் மின்சார நிலையம் இப்பெயரிலே வழங்கப்படுகிறது. 100 மெகாவாட்டிற்கும் அதிகமான திறன் கொண்ட இந்தியாவின் முதல் மின் நிலைய அலகு உக்காய் டிபிஎஸ் யூனிட் -1 ஆகும்.  

## நிறுவப்பட்ட திறன்
| நிலை I | 1 | 120 | மார்ச் 1976 | சேவையில் இருந்து ஓய்வு |  |
| --- | --- | --- | --- | --- | --- |
| நிலை I | 2 | 120 | ஜூன், 1976 | சேவையில் இருந்து ஓய்வு |  |
| நிலை I | 3 | 200 | ஜனவரி 1979 | இயக்கத்தில் |  |
| நிலை I | 4 | 200 | செப்டம்பர், 1979 | இயக்கத்தில் |  |
| நிலை I | 5 | 210 | ஜனவரி 1985 | இயக்கத்தில் |  |
| நிலை I | 6 | 500 | 2013 | இயக்கத்தில் | } |
ஜி.எஸ்.இ.சி.எல் இல் 500 மெகாவாட்டிற்கும் அதிகமான திறன் கொண்ட உகாய் டி.பி.எஸ் யூனிட் -6-ன் முதல் அலகு ஆகும். எடுத்துக்காட்டாக, உக்காய் அனல் மின் நிலையம் 2006-07ஆம் ஆண்டில் 3,200,000 டன் நிலக்கரியைப் பயன்படுத்தியது. இந்தியாவில் உள்நாட்டு நிலக்கரி விநியோகத்தில் சுமார் 80 சதவீதம் நிலக்கரி அடிப்படையிலான அனல் மின் நிலையங்கள் மற்றும் நிலக்கரி போக்குவரத்து ஆகியவை இந்திய இரயில்வேயின் மொத்த சரக்கு வருவாயில் 42 சதவீதமாகும்.
# கட்ச் அனல் மின் நிலையம்


**கட்ச் பழுப்பு நிலக்கரி அனல் மின் நிலையம்** குஜராத் மாநில மின்சாரக் கூட்டுத்தாபன லிமிடெட் நிறுவனத்தின் கீழ் இயங்கும் ஒரேயொரு பழுப்பு நிலக்கரி அடிப்படையிலான மின் உற்பத்தி நிலையமாகும்.  

## மின் ஆலை
இந்தியாவின் குஜராத், கட்ச் மாவட்டம், லக்பத் வட்டத்தில் உள்ள பனத்ரோ கிராமத்திற்கு அருகில் கச் பழுப்பு நிலக்கரி அனல் மின் நிலையம் அமைந்துள்ளது. இந்த மின் ஆலை பழுப்பு நிலக்கரி சுரங்கங்களுக்கு அருகில் உள்ளது. இந்த சுரங்கங்கள் குஜராத் கனிம மேம்பாட்டுக் கழகத்தால் இயக்கப்படுகிறது. இந்த மின் ஆலை இங்குள்ள சுரங்கங்களிலிருந்து நேரடியாக நிலக்கரியினைப் பெறுகிறது. தற்போது நான்கு அலகுகள் செயல்பாட்டில் உள்ளன.  

கே.எல்.டி.பி.எஸ் யூனிட் -4 சி.எஃப்.பி.சி கொதிகலனைக் கொண்டுள்ளது. இதனை ஜி.எஸ்.இ.சி.எல். அறிமுகப்படுத்தியது.  

## நிறுவப்பட்ட திறன்
| நிலை I | 1 | 70 | மார்ச் 1990 | நீக்கம் |
| --- | --- | --- | --- | --- |
| நிலை I | 2 | 70 | மார்ச், 1991 | நீக்கம் |
| நிலை I | 3 | 75 | மார்ச், 1997 | இயக்கத்தில் |
| நிலை II | 4 | 75 | அக்டோபர், 2008 | இயக்கத்தில் |
# தேசிய அனல் மின் கழகம்-கவாசு

**தேசிய அனல் மின் நிறுவனம்-கவாசு** (*NTPC Kawas*) என்பது இந்திய மாநிலமான குஜராத்தில் சூரத் மாவட்டத்தில் ஹசிராவின் ஆதித்யா நகரில் அமைந்துள்ளது. இந்த மின் உற்பத்தி நிலையம் என்டிபிசியின் வளிமம் அடிப்படையிலான ஒருங்கிணைந்த சுழல் மின் உற்பத்தி நிலையம் ஆகும். மின் உற்பத்தி நிலையத்திற்கான வளிமம் கெயில் எச்.பி.ஜே குழாய் வழி-தெற்கு பேசின் எரிவாயு துறையிலிருந்து பெறப்படுகிறது. மின் உற்பத்தி நிலையத்திற்கான நீர் ஆதாரம் ஹசிரா கிளை கால்வாய் சிங்கன்பூர் வீர் வழியாகப் பெறப்படுகிறது.  

## திறன்
| எரிவாயு விசையாழி | 1 | 106 | 1992 மார்ச் |
| --- | --- | --- | --- |
| 2 | 106 | 1992 மே |  |
| 3 | 106 | 1992 ஜூன் |  |
| 4 | 106 | 1992 நவம்பர் |  |
| நீராவி விசையாழி | 5 | 110.5 | 1993 பிப்ரவரி |
| 6 | 110.5 | 1993 மார்ச் |  |
| **மொத்தம்** | 6 | **645** | } |
# கடல் கொள்கை (ஆய்விதழ்)


**கடல் கொள்கை** (*Marine Policy*) என்பது எல்ஸ்வெர் வெளியீட்டுக் குழுமத்திலிருந்து வெளிவரும் பலதுறை சார்ந்த சக மதிப்பாய்வு செய்யப்பட்ட கடல் கொள்கை குறித்த கட்டுரைகளை வெளியிடும் ஆய்விதழாகும். இந்த ஆய்விதழில் கடல் கொள்கைகள் குறித்த மறுபார்வை, கடல் கொள்கை ஆய்வுகள், சமூக அறிவியல் துறைகளில் கடல் கொள்கை உள்ளிட்ட கட்டுரைகள் வெளியிடப்படுகின்றன. இது 1977இல் டோனி லோஃப்டாஸால் நிறுவப்பட்டது. தற்போதைய முதன்மை தொகுப்பாசிரியராக கே. ஹனிச் (வல்லன்கொங் பல்கலைக்கழகம்) ஆவார்.  

## சுருக்கம் மற்றும் அட்டவணைப்படுத்தல்
பத்திரிக்கை மேற்கோள் அறிக்கைகளின்படி, இந்த ஆய்விதழ் 2020-ல் 3.040 தாக்கக் காரணியைக் கொண்டுள்ளது, இது "சர்வதேச உறவுகள்" என்ற பிரிவில் உள்ள 85 பத்திரிகைகளில் 4வது இடத்தைப் பிடித்தது.
# தெப்சங் சமவெளி



**தெப்சங் சமவெளி** (**Depsang Plains**) இந்தியாவின் லடாக் ஒன்றியத்தில், காரகோரம் மலைப்பிரதேசத்தில் அமைந்த அக்சாய் சின் பகுதியில், சீன-இந்திய கட்டுப்பாட்டு எல்லையை பிரிக்கும் சமவெளிப் பிரதேசம் ஆகும். இது காரகோரம் மலையில் 17,400 அடி உயரத்தில் அமைந்துள்ளது. தெப்சங் சமவெளி கிழக்கு மேற்காக 40 கி.மீ. நீளமும், வடக்கு-தெற்காக 19-21 கிலோ மீட்டர் நீளமும், மொத்தம் 800 சதுர கிலோ மீட்டர் பரப்பளவும் கொண்டது.  

தெப்சங் சமவெளியின் கிழக்குப் பகுதி தற்போது சீனாவின் ஆக்கிரமிப்பில் உள்ளது. இதன் மேற்கு பகுதி இந்தியாவின் லடாக் ஒன்றிய நிர்வாகப் பகுதியில் உள்ளது. சீனாவின் கட்டுப்பாட்டில் உள்ள இதன் கிழக்குப் பகுதியை இந்தியா உரிமை கோருகிறது. இந்திய இராணுவத்தால், வடக்குத் துணைப் பகுதி என தெப்சங் சமவெளி அழைக்கப்படுகிறது.  

இப்பகுதியை இந்தியப் படைகள் கைப்பற்ற நினைப்பதால், இந்திய-சீனப் படைகளுக்கு இடையே அடிக்கடி பதட்டம் நிறைந்ததாக உள்ளது. 2013, 2015 மற்றும் 2020 ஆகிய ஆண்டுகளில் இப்பகுதியில் இந்திய-சீனப் படைகளுக்கு இடையே போர்ப்பதட்டம் காணப்பட்டது. தெப்சங் சமவெளியின் மேற்கு பகுதியில் பாகிஸ்தான் நிர்வகிக்கும் ஜில்ஜிட் பல்டிஸ்தான் பகுதியில் 80 கிலோ மீட்டர் நீளம் கொண்ட எல்லைக்கோடு உள்ளது இதனைத் தாண்டி, பாகிஸ்தானிலிருந்து ஊடுருவல்கார்கள் அடிக்கடி இந்தியப் பகுதியில் நுழைகின்றனர்.  

## புவியியல்

காரகோரம் மலைப்பிரதேசத்தில் உள்ள அக்சாய் சின்னுக்கு வடமேற்கில் தெப்சங் சமவெளி அமைந்துள்ளது.  
காரகோரம் மலையில் அமைந்த தெப்சங் சமவெளியின் வடக்கில் சிப் சாப் ஆறும், மேற்கில் சியோக் ஆறும், கிழக்கில் தாழ்ந்த லாக் சுங் மலைத்தொடரும் உள்ளது. தெற்கில் பெப்சங் கணவாயும், வடக்கில் காரகோரம் கணவாய் உள்ளது.  

## இதனையும் காண்க
- தவுலத் பெக் ஓல்டி
# கோட்டி (இசையமைப்பாளர்)


தொழில் ரீதியாக **கோட்டி* என்று அழைக்கப்படும் **சாலூரி கோட்டீசுவர ராவ்*' (Saluri Koteswara Rao) தென்னிந்தியத் திரையுலகில் பணியாற்றியதில் குறிப்பிடத்தக்க ஒரு இந்திய இசையமைப்பாளர் ஆவார். இசை இயக்குநர் சாலூரி ராஜேஸ்வர ராவின் மகனான இவர், 1980களின் முற்பகுதியில் இசையமைப்பாளர் டி. வி. இராஜுவின் மகன் சோமராஜுவுடன் (ராஜ்) இணைந்து தெலுங்கு, கன்னட மொழிகளில் 475க்கும் மேற்பட்ட திரைப்படங்களில் பணியாற்றினார். இதன் விளைவாக இந்த இரட்டையர்கள் இராஜ்–கோட்டி என்று அழைக்கப்பட்டனர். இருவரும் 1983ஆம் ஆண்டில் அறிமுகமானதிலிருந்து 1994இல் பிரியும் வரை சுமார் 180 படங்களுக்கு இசையமைத்தனர். பிரிவினைக்குப் பிறகு, கோட்டி 300க்கும் மேற்பட்ட திரைப்படங்களுக்கு இசை மற்றும் பின்னணி இசையை வழங்கியுள்ளார். *ஹலோ பிரதர்* (1994) படத்திற்காக சிறந்த இசை இயக்குனருக்கான நந்தி விருதையும் வென்றார்.  

இசை இயக்குநர் கே. சக்ரவர்த்தியின் உதவியாளராக தனது இசை வாழ்க்கையைத் தொடங்கினார். மணிசர்மா, ஏ. ஆர். ரகுமான் போன்ற இசையமைப்பாளர்கள் கோட்டியுடன் விசைப்பலகை கலைஞர்களாக தங்கள் வாழ்க்கையின் ஆரம்ப பகுதியில் பணியாற்றினர். இவரது மகன் இரோசன் சலூரியும் திரைப்பட இசையமைப்பாளராக இருக்கிறார். மற்றொரு மகன் இராஜீவ் சாலூரி ஒரு நடிகராக தனது வாழ்க்கையைத் தொடங்கினார்.
# கே. சக்ரவர்த்தி


அப்பாராவ் கொம்மினேனியாக பிறந்த **கே சக்ரவர்த்தி** (K. Chakravarthy) தென்னிந்திய திரையுலகில் இந்திய இசை இயக்குநராக இருந்தார்.  

## சொந்த வாழ்க்கை
இவர், ஆந்திராவின் குண்டூர் மாவட்டம் பொன்னேகல்லு என்ற கிராமத்தில் பிறந்தார். இவரது மகன் சிறீ கொம்மினேனி என்பவரும் ஒரு இசை இயக்குனராகவும் பின்னணி பாடகராகவும் இருந்தார்.  

## தொழில்
சக்ரவர்த்தி மகாவாடி வெங்கடப்பையாவிடம் இந்திய பாரம்பரிய இசையைக் கற்றுக்கொண்டார். குண்டூரில் "*வினோத் ஆர்கெஸ்ட்ரா*" என்ற இசைக் குழுவை உருவாக்கி, மெல்லிசை நிகழ்ச்சிகளை வழங்கி வந்தார். அந்த நாட்களில், *எச்.எம்.வி.* என்ற இசை நிறுவனத்தின் மங்காபதி என்பவர் இவரது திறமையை அடையாளம் கண்டு சென்னைக்கு அழைத்தார். *எச்.எம்.வி* நிறுவனம் இவரது இரண்டு தனிப் பதிவுகளை வெளியிட்டது. அதில் "*கண்ணா நேனொக்க கலா*" என்பதும் அடங்கும்.  

### திரைப்பட வாழ்க்கை
தெலுங்கில் இவரது முதல் படம், *மூக பிரேமா* 1971இல் வெளியிடப்பட்டது. இந்த படத்திற்கு முன்பு இவர் ஒரு இந்தித் திரைப்படத்திற்கு பின்னணி இசையமைதிருந்தார். அந்த திரைப்பட தலைப்புகளில் அப்பராவ் என்ற இவரது பெயர் சக்ரவர்த்தி என்று தவறாக குறிப்பிடப்பட்டிருந்தது. பின்னர் இவர் சக்ரவர்த்தி என்ற பெயரைத் தொடர்ந்தார். *மூக பிரேமா* படம் திரையரங்க வசூலில் ஒரு நல்ல வெற்றியைப் பெறவில்லை. அதையடுத்து வந்த *சாரதா* (1973) இவருக்கு நல்ல வெற்றியைக் கொடுத்தது. ஆனால் இந்த படத்திற்குப் பிறகு இவர் நன்கு அங்கீகரிக்கப்படவில்லை.  

1977ஆம் ஆண்டில், *யமகோலா* என்ற படம் வெளிவந்தது. இது இவரது தொழில் வாழ்க்கையின் சிறந்த திருப்புமுனையாகும்.  

பின்னணி குரல் கலைஞராக இருந்த இவர் 600 திரைப்படங்களில் நடிகர்களுக்கு குரல் கொடுத்தார். ஒரு சில பாடல்களுக்கான பாடல்களையும் எழுதினார். பாடகராகவும் இருந்த இவர் ஒரு சில படங்களில் நடித்தும் இருந்தார்.  

## விருதுகள்

- 1983 ஆம் ஆண்டில் *நேட்டி பாரதம்* படத்திற்கான சிறந்த இசை இயக்குநருக்கான நந்தி விருது பெற்றுள்ளார்.